Βασίλης Κουρνέτας

Ο **Βασίλης Κουρνέτας** (γεννημένος στις 2 Αυγούστου 1976) είναι Έλληνας πρώην διεθνής πετοσφαιριστής που συνέδεσε το όνομα του με τη φανέλα του Ολυμπιακού αλλά και με τις επιτυχίες του Π.Α.Ο.Κ. την περίοδο 2014-2016. Έχει ύψος 1.91 μ. και αγωνιζόταν στη θέση του πασαδόρου.

## Καριέρα
Ο Βασίλης Κουρνέτας ξεκίνησε την καριέρα του στη Φιλία Ηλιουπόλεως, στην οποία παρέμεινε μέχρι το 1996.

Το καλοκαίρι του 1996 πήρε μεταγραφή στον Ολυμπιακό Πειραιώς. Στην ομάδα του Πειραιά παρέμεινε για δεκατρία χρόνια, κατακτώντας τίτλους τόσο σε εγχώριο όσο και σε διεθνές επίπεδο. Συγκεκριμένα, κατέκτησε επτά Πρωταθλήματα Ελλάδος (1998, 1999, 2000, 2001, 2003, 2009, 2014), έξι Κύπελλα Ελλάδος (1997, 1998, 1999, 2001, 2009, 2014), ένα Σούπερ Καπ Ελλάδος} (2000) αλλά και ένα Τοπ Τιμς Καπ (2004).

Το 2009 αγωνίστηκε με τη Ρωσική Λοκομοτίβ Μπελογκόριε, ενώ την αμέσως επόμενη χρονιά επέστρεψε στην Ελλάδα για λογαριασμό της Ε.Α. Πατρών.

Το 2011 μεταπήδησε στον Φοίνικα Σύρου, στον οποίο παρέμεινε για δύο χρόνια, καταφέρνοντας μάλιστα να κατακτήσει ένα Λιγκ Καπ (2012).

Το καλοκαίρι του 2013 επέστρεψε στον Ολυμπιακό Πειραιώς, στον οποίο παρέμεινε για ένα χρόνο κατακτώντας το πρωτάθλημα αλλά και το Κύπελλο Ελλάδας του 2014. Μετά το πέρας της αγωνιστικής περιόδου 2013-14, ο Κουρνέτας μετεγγράφη στον Π.Α.Ο.Κ., με τον οποίο κατέκτησε το κύπελλο και το πρωτάθλημα Ελλάδας του 2015, το οποίο αποτελεί και το πρώτο ντάμπλ στην ιστορία του συλλόγου της Θεσσαλονίκης, καθώς και το πρωτάθλημα του 2016. Με το πέρας της αγωνιστικής περιόδου 2015-2016, ο Βασίλης Κουρνέτας πήρε την απόφαση να σταματήσει την πλούσια σε επιτυχίες καριέρα του όντας στην κορυφή.

## Διεθνείς συμμετοχές
Ο Βασίλης Κουρνέτας έχει πραγματοποιήσει με την εθνική ομάδα πετοσφαίρισης 286 συμμετοχές, που αποτελούν ρεκόρ όλων των εποχών. Από αυτές οι 6 είναι σε Ολυμπιακούς Αγώνες και οι 26 σε Παγκόσμια Πρωταθλήματα.

## Διεθνείς συλλογικές διακρίσεις - Τίτλοι
### [[Θερινοί Ολυμπιακοί Αγώνες|Ολυμπιακοί Αγώνες]]
* **5η θέση** Αθήνα 2004, με την  Εθνική Ελλάδος Πετοσφαίρισης

### [[Τσάμπιονς Λιγκ (πετοσφαίριση ανδρών)|Τσάμπιονς Λίγκ]]
* 20px|frameless 2001-02 με τον Ολυμπιακό

### [[CEV Cup πετοσφαίρισης ανδρών|Κύπελλο Κυπελλούχων Ευρώπης]]
* frameless 2004-05 με τον Ολυμπιακό
* 20px|frameless 1996-97 με τον Ολυμπιακό
* 20px|frameless 1997-98 με τον Ολυμπιακό

## Εγχώριοι Συλλογικοί - Τίτλοι
* **9 [[Πρωτάθλημα Ελλάδας πετοσφαίρισης ανδρών|Πρωταθλήματα Ελλάδας]]:**
**1998, 1999, 2000, 2001, 2003, 2009, 2014, 2015, 2016
* **7 [[Κύπελλο Ελλάδας πετοσφαίρισης ανδρών|Κύπελλα Ελλάδας]]:**
**1997, 1998, 1999, 2001, 2009, 2014, 2015
* **1 [[Λιγκ Καπ Ελλάδας πετοσφαίρισης ανδρών|Λιγκ Καπ Ελλάδας]]:**
**2012
* **1 [[Σούπερ καπ Ελλάδος πετοσφαίρισης Ανδρών|Σούπερ Καπ Ελλάδας]]:**
**2000

## Ατομικές Διακρίσεις
* 1999 Φάιναλ φορ Κυπέλλου Ελλάδας: Πολυτιμότερος Παίκτης (Ολυμπιακός)
* 2015 Φάιναλ φορ Κυπέλλου Ελλάδας: Πολυτιμότερος Παίκτης (Π.Α.Ο.Κ.)

## Παραπομπές


## Πηγές
* Βασίλης Κουρνέτας - Ατομικά Στοιχεία  greekvolley.eu
* Ειδήσεις για τον Βασίλη Κουρνέτα www.onsports.gr
* Βασίλης Κουρνέτας: Ατομικά στοιχεία - Διακρίσεις - Ομάδες καριέρας volleybox.net

Κατηγορία:Έλληνες αθλητές της πετοσφαίρισης
Κατηγορία:Πετοσφαιριστές της εθνικής Ελλάδος
Κατηγορία:Πετοσφαιριστές ΟΣΦΠ
Κατηγορία:Πετοσφαιριστές Ε.Α. Πατρών
Κατηγορία:Πετοσφαιριστές Φοίνικα Σύρου
Κατηγορία:Πετοσφαιριστές ΠΑΟΚ